**PROIECTUL DECIZIE ETAPEI DE ÎNCADRARE**

 Nr. 4759 din 10.07.2017

Ca urmare a solicitării de emitere a acordului de mediu adresate de S.C. OMV Petrom S.A., cu sediul în București, str. Coralilor, nr. 22, înregistrată la A.P.M. Giurgiu cu nr. 4759 din 12.06.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, APM Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.07.2017, că proiectul „Demolare rezervor nr. 5 de amestec cu volumul de 200 mc, rezervor nr. 6 de amestec cu volumul de 200 mc și rezervor nr. 3 de etalonare cu volumul de 20 mc din Parcul 22 Clejani”, propus a se realiza în com. Clejani, sat Clejani, CF 30838, jud. Giurgiu, nu se supune evaluării impactului asupra mediului şi nu se supune evaluării adecvate.

**Justificarea prezentei decizii:**

**I**. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2 punctul 13a;

1. **Caracteristicile proiectului**

a) Parcul 22 Clejani este o incintă tehnică care este utilizată pentru deservirea activităților de extracție specifice OMV Petrom.

La solicitarea beneficiarului, O.M.V. PETROM S.A., proiectul de „Demolare rezervor nr. 5 de amestec cu volumul de 200 mc, rezervor nr. 6 de amestec cu volumul de 200 mc și rezervor nr. 3 de etalonare cu volumul de 20 mc din Parcul 22 Clejani” cuprinde demolarea Rezervorului nr. 5, a rezervorului nr. 6 și al rezervorului nr 3 deoarece mijloacele fixe sunt uzate fizic si moral, construcțiile fiind într-un grad ridicat de deteriorare.

Prin tema de proiectare se solicită demontarea (dezafectarea) următoarelor construcții: rezervor 47 mp, rezervor 34 mp, rezervor 10 mp.

Demolarea rezervorului nr. 5, a rezervorului nr. 6 și a rezervorului nr. 3 nu va avea efect asupra producției de produse petroliere și nu implica devierea traseelor conductelor de la sonde. Totodată menționăm că demolarea rezervorului nu va avea efect asupra numarului de sonde arondate parcului.

Demolarea rezervorului este necesară datorită stării precare și a unui grad avansat de degradare.

Rezervoarele sunt propuse pentru demolare fiind într-un stadiu avansat de degradare. Este necesară eliberarea terenului în vederea construirii unor construcții corespunzătoare necesității funcționării la parametrii necesari activității societății proprietare a terenului.

Tehnologia de demontare presupune realizarea următoarelor procedee tehnice:

* golirea rezervorului prin racordul corespunzător;
* izolarea rezervorului din instalaţia în care este integrat, prin desfacerea tuturor flanşelor de legătură;
* aerisirea, curăţirea, dămfuirea şi verificarea nivelului noxelor, conform normelor în domeniu şi regulilor de bună practică;
* demontarea supapelor de respiraţie, hidraulice, în general a echipamentelor exterioare (scări, podeţe, etc.) şi interioare (serpentine) ale rezervorului, folosind scule, dispozitive şi instalaţii de ridicat şi transportat corespunzătoare şi omologate tehnic (trolii, etc.), precum şi personal calificat şi instruit pentru aceste lucrări.
* dezasamblarea, pe locaţie, a rezervorului în următoarea ordine de sus în jos:

- a capacului fix;

- a virolelor superioare;

- a virolelor intermediare;

- a virolelor din apropierea fundului rezervorului (virolelor inferioare);

- demontarea fundului;

* presortarea tuturor materialelor şi subansamblelor (table, profile, podeţe, scări, etc.);
* transportul și depozitarea acestora de către contractor care va prezenta Beneficiarului la recepția lucrărilor documente justificative pentru valorificarea/eliminarea tuturor deșeurilor;
* demolarea fundaţiei utilajului;
* nivelarea gropilor rezultate în urma demolării fundaţiilor.

 b) proiectul nu se cumulează cu alte proiecte;

 c) proiectul nu presupune utilizarea resurselor naturale;

 d) deşeurile generate pe amplasament în timpul realizării investiţiei (deşeuri din beton, metalice, moloz, menajere) se vor colecta de titular depozitate temporar pe amplasament şi vor fi predate la unităţi abilitate sau refolosite;

- șlamul petrolier rezultat din curățarea habelor și a rezervorului și a celulelor de flotație va fi extras și transportat într-un depozit autorizat

 e) emisiile poluante, inclusiv zgomotul și alte surse de disconfort – lucrările și măsurile prevăzute în proiect nu vor afecta semnificativ factorii de mediu: aer, apă, sol/subsol, biodiversitate, așezări umane;

 f) riscul de accident – prin soluțiile constructive adoptate și un management corespunzător proiectul nu va implica riscuri majore pentru sănătatea umană și mediu.

1. **Localizarea proiectului**

 2.1. terenul amplasamentului este extravilan, proprietate, comuna Clejani, CF 30838, jud. Giurgiu, conform certificatul de urbanism nr. 47/22.05.2017;

 2.2. în zonă nu există o abundenţă a resurselor naturale şi nu este cazul capacităţii regenerative a acestora;

 2.3.capacitatea de absorbţie a mediului se concretizează prin faptul că:

-proiectul nu se află în zone umede;

-proiectul nu se află în zone costiere;

-proiectul nu se află în zone montane;

-proiectul nu se află în parcuri şi rezervaţii naturale;

-proiectul nu se află în arii în care standardele de calitate a mediului să fi fost depăşite,

-proiectul nu se află în zone de protecţie specială, ca cele desemnate de OUG nr. 57/2007, zonele prevăzute prin Legea nr. 5/2000, zone de protecţie instituite conform Legii apelor nr. 107/1996, cu modificările şi completările ulteriore şi HG nr. 930/2005;

-proiectul nu se află în peisaje cu semnificaţie istorică, culturală sau arheologică.

1. **Caracteristicile impactului potenţial**

-proiectul nu este extins ca arie geografică şi nu afectează un număr mare de persoane ;

-proiectul nu are impact transfrontier;

-mărimea şi complexitatea impactului generate de proiect – impact relativ redus și local, pe perioada execuției proiectului;

-probabilitatea impactului generat de proiect – impact cu probabilitate redusă pe parcursul realizării investiției, deoarece lucrările prevăzute de proiect nu vor afecta semnificativ factorii de mediu aer, apă, sol/subsol, așezări umane, biodiversitate;

-durata, frecvenţa şi reversibilitatea impactului generate de proiect – impact cu durată, frecvență și reversibilitate reduse, datorită naturii proiectului și măsurilor prevăzute de acesta.

**II.**  **Motivele care au stat la baza luării deciziei etapei de încadrare în procedura de evaluare adecvată:**

* conform deciziei etapei de evaluare iniţială nr. 4759/SAAA/20.06.2017 proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor natural protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în extravilanul, comuna Clejani, jud. Giurgiu.

 - pe parcursul procedurii nu s-au înregistrat observaţii din partea publicului.

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** |  **Titular proiect**  | **Participări ale publicului în procedura derulată** |
| Solicitare acord de mediu | Afişare pe pagina web în data de 20.06.2017 | Ziarul „Giurgiuveanul” din 04.07.2017 şi afişare la sediul Primăriei comunei Clejani, în data de 03.07.2017 | Nu s-au înregistrat contestaţii din partea publicului şi nu s-au înregistrat solicitări privind consultarea documentaţiei. |

**Condiţiile de realizare a proiectului:**

* ***Protecţia calităţii apelor:***
* nu se folosește apă în specificul lucrărilor necesare în prezentul proiect;
* nu se vor evacua ape uzate în cursurile de suprafaţă sau în subteran;
* deşeurile rezultate în timpul realizării lucrărilor se vor gestiona corespunzător, evitându-se contactul acestora cu apele de suprafaţă şi cu pânza freatică;

În timpul efectuării lucrărilor de dezafectare pot apărea situații accidentale care să ducă la poluarea apelor subterane și de suprafață.

Principalele surse posibile de poluare a apelor subterane (acviferul freatic) la activitățile ce vor urma, sunt scurgerile întâmplătoare de carburanţi şi lubrifianţi.

Pentru asigurarea unor condiţii normale de lucru, sub aspectul protecţiei mediului, precum şi pentru reducerea la minim a posibilităţilor de poluare a acviferelor, se vor adopta următoarele măsuri:

* utilajele vor fi retrase din zona de lucru, la sfârşitul fiecărei zile de lucru, în vederea evitării unor situaţii neprevăzute;
* întreţinerea utilajelor, schimbul de ulei şi alimentarea cu motorină a acestora nu se va face decât de personal instruit;
* alimentarea cu combustibili, schimbul de ulei şi reparaţiile curente se vor efectua cu luare de măsuri care să împiedice scurgerile accidentale
* ***Protecţia calităţii aerului:***
* în perioada de execuţie a lucrărilor sursele de poluare pentru aer vor fi autovehiculele şi utilajele folosite, transportul şi manipularea materialelor folosite;

Limitarea preventivă a emisiilor din autovehicule se face prin condiţiile tehnice impuse la omologarea acestora şi pe toată durata de utilizare a acestora, prin inspecţiile tehnice periodice obligatorii.

În vederea diminuării emisiilor de gaze de ardere, pe durata pauzelor se vor opri motoarele de la utilaje şi/sau autoutilitare .

 Nu se va permite folosirea autovehiculelor si a utilajelor neomologate si neconforme din punct de vedere al normelor tehnice in vigoare.

* ***Protecţia împotriva zgomotului şi vibraţiilor:***
* se vor folosi utilaje cât mai silențioase în vederea diminuării fonice;

Pe perioada de execuţie a proiectului sursele de zgomot şi vibraţii sunt reprezentate de echipamentele necesare pentru lucrările de montaj, compactarea terenului şi transportul echipamentelor şi echipei de lucrători.

* Pe perioada de exploatare, în condiţii de funcţionare normală, instalaţiile nu constituie surse de zgomot sau vibraţii.
* ***Protecţia solului şi subsolului:***

Tipurile de deşeuri rezultate din activitatea de demolare, dezafectare și activități auxiliare, sunt:

* + - **șlam petrolier (05.01.03\*/16.07.08\*)** - rezultat din curățarea habelor a rezervoarelor și a celulelor de flotație, va fi extras și transportat într-un depozit autorizat, respectând legislația în vigoare.
		- **deșeuri din beton, moloz (17.01.07)** - rezultate în urma lucrărilor de dezafectare a fundațiilor existente în cadrul parcului, aceste deșeuri vor fi utilizate ca material de umplutură la drumuri, platforme, terasamente diverse, numai cu acordul proprietarilor de amplasamente.
		- **deșeuri metalice (17.04.07) –** rezultate în urma lucrărilor de dezafectare a instalațiilor existente; aceste deșeuri vor fi valorificate ca fier vechi respectând legislația în vigoare.
		- **reziduurile menajere (20.03.01) –** rezultate din activitățile auxiliare sau de deservire din incinta tehnică, vor fi gestionate conform legislației în vigoare.
* se va ţine evidenţa strictă a cantităţilor şi tipurilor de deşeuri produse şi a operaţiunilor cu deşeuri conform prevederilor HG 856/2002;
* respectarea Legii 211/2011 şi a Ordinului 794/2012
* respectarea OUG 16/2001 republicat cu completările ulterioare privind gestionarea deşeurilor reciclabile şi a HG 621/2005 privind gestionarea ambalajelor şi a deşeurilor de ambalaje;
* este interzisă abandonarea deşeurilor sau depozitarea în locuri neautorizate;

Toate tipurile de deşeuri rezultate vor fi eliminate de pe amplasament şi depozitate pe baza contractelor încheiate cu firme autorizate.

* deșeurile rezultate în urma realizării proiectului vor fi gestionate de către titular;
* la finalizarea lucrărilor se vor umple și nivela gropile rezultate din eliminarea propriu zisă a structurilor demolate cu pământ din incinta grupului;
* se va evita impurificarea solului cu produse petroliere rezultate de la utilajele și mijloacele de transport utilizate pentru executarea lucrărilor;
* se interzice depozitarea deșeurilor pe amplasamentele neautorizate;

Alte condiții

Organizarea de șantier se va face în zona în care se desfășoară lucrările. În zona va fi amplasată o baraca tip “sondor” pentru personalul administrativ al șantierului.

Desfășurarea activității nu necesită asigurarea de utilități. Apa potabilă va fi asigurată în peturi.

Pentru satisfacerea necesităților igienico-sanitare va fi amplasat un WC tip ecologic.

Impactul asupra mediului a lucrărilor organizării de șantier va fi redus numai în zona de lucru, pe perioada execuției lucrărilor de dezafectarea a stației.

- se va anunţa A.P.M. Giurgiu în cazul apariţiei unor elemente noi în timpul execuţiei lucrărilor, neprecizate în documentaţie;

- se vor respecta prevederile STAS 10009-88 privind protecţia împotriva zgomotului şi vibraţiilor;

- supravegherea executării lucrărilor în vederea respectării proiectului de execuţie;

- anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;

- respectarea legislaţiei de mediu în vigoare;

- să permită accesul reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului;

- respectarea prevederilor HG nr. 1061/2008 privind transportul deșeurilor periculoase și nepericuloase pe teritoriul României;

- la finalizarea proiectului se va anunţa GNM Serviciul Comisariatului Județean Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135//2010;

În cazul în are proiectul suferă modificări, titularul este obligat să notifice în scris autoritatea publică pentru protecția mediului emitentă asupra acestor modificări.

Prezenta decizie poate fi contestată în conformitate cu prevederile Hotărârii guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Menţiuni despre procedura de contestare administrativă şi contencios administrativ**

Conf. art. 24, 25 şi 29 din HG 445/2009 privind evaluarea impactului anumitor proiecte publice şi private asupra mediului:

 (1)” Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 (2) Se poate adresa instanţei de contencios administrativ competente şi orice organizaţie neguvernamentală care îndeplineşte cerinţele prevăzute la art. 2 lit. e), considerându-se că acestea sunt vătămate într-un drept al lor sau într-un interes legitim.

 (3) Actele sau omisiunile autorităţii publice competente care fac obiectul participării publicului se atacă odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 (1) Înainte de a se adresa instanţei de contencios administrativ competente, persoanele prevăzute la art. 24 au obligaţia să solicite autorităţii publice emitente a deciziei menţionate la art. 24 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 (2) Autoritatea publică emitentă are obligaţia de a răspunde la plângerea prealabilă prevăzută la alin. (1) în termen de 30 de zile de la data înregistrării acesteia la acea autoritate.

 (3) Procedura de soluţionare a plângerii prealabile prevăzute la alin. (1) şi (2) este gratuită şi trebuie să fie echitabilă, rapidă şi corectă.”